北榭
作者：蘇籀
朝代：宋

paragraphs: 坐消床刃肘生胝，寓目危亭汗漫期。
奄靄煙嵐客愁絕，高明茨葦屋云誰。
治城廛肆吁吾有，近市塵囂懶汝移。
金剎仙梯霞祲近，雲軿風馬往來馳。
鶴鳴華表青田志，雁引邊沙朔氣飛。
越北燕南紛會解，傖音憬俗寖相知。
藪丘水竹揮毫助，友愛朋從攝袂隨。
老鈍貪追仲宣賦，達生不泥子長奇。